
Okresný súd Spišská Nová Ves 4T/19/2026 7626010099 10. 03. 2026 JUDr. Petra Pavlisová ECLI:SK:OSSN:2026:7626010099.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves, samosudkyňou JUDr. Petrou Pavlisovou podľa § 353 ods. 1 Tr. poriadku dňa 10. marca 2026, takto rozhodol: Obvinený: A. A., nar. XX.XX.XXXX v B., okres Spišská Nová Ves, trvale bytom B., C. XXXX/XX, D. B. E. A., t. č. vo väzbe v ÚVV Košice od 09.12.2025 uznáva
sa
za
vinného, že
dňa 07. decembra 2025, v čase okolo 13.58 hod. v obci Rudňany, po tom čo sa pred bytovým domom č. XXX polial benzínom, vyšiel na druhé nadzemné podlažie bytového domu a bez súhlasu poškodeného F. G. a ďalších oprávnených užívateľov vošiel cez uzatvorené neuzamknuté vchodové drevené dvere do chodby bytu č. XX, kde jednou rukou zozadu chytil poškodenú H. I. pod krkom a držiac zapaľovač v druhej ruke jej vulgárne nadával a vyhrážal sa, že podpáli ju a aj seba, a že ju zabije, následne spoločne s poškodenou H. I. držiac ju pod krkom vyšli vonku pred byt na chodbu bytového domu, kde z vrecka nohavíc vybral kuchynský nôž s čiernou rúčkou o dĺžke 15 cm, ktorý priložil ku krku poškodenej H. I. a opätovne sa jej vyhrážal, že ju zabije, pričom následne poškodený F. G. mu povedal, aby prestal a oboznámil ho s tým, že polícia je na ceste, na čo upustil od svojho konania a z miesta utiekol, čím takto svojim konaním vzbudil u poškodenej H. I. dôvodnú obavy o život a zdravie, teda - neoprávnene vnikol do obydlia iného a čin spáchal závažnejším spôsobom konania, násilím - inému sa vyhrážal smrťou takým spôsobom, že to mohlo vzbudiť dôvodnú obavu a spáchal čin závažnejším spôsobom konania, so zbraňou
č í m
s p á ch a l
- prečin porušovania domovej slobody podľa § 194 ods. 1, 2 písm. a/ Tr. zákona s poukazom na § 138 písm. d/ Tr. zákona
- prečin nebezpečného vyhrážania podľa § 360 ods. 1, 2 písm. a/ Tr. zákona s poukazom na § 138 písm. a/ Tr. zákona
za
to
mu
ukladá
Podľa § 194 ods. 2 Tr. zákona s použitím § 41 ods. 1 Tr. zákona, § 36 písm. j/, l/ Tr. zákona, § 37 písm. h/ Tr. zákona, § 38 ods. 2 Tr. zákona úhrnný trest odňatia slobody v trvaní 12 (dvanásť) mesiacov. Podľa § 51 ods. 1 Tr. zákona s použitím § 49 ods. 1 písm. a/ Tr. zákona mu výkon trestu odňatia slobody podmienečne odkladá a zároveň mu ukladá probačný dohľad nad jeho správaním v skúšobnej dobe. Podľa § 51 ods. 2 Tr. zákona ustanovuje skúšobnú dobu probačného dohľadu v trvaní 12 (dvanásť) mesiacov. Podľa § 51 ods. 3 písm. f/ Tr. zákona ukladá obvinenému obmedzenie spočívajúce v zákaze kontaktu s poškodenou H. I., nar. XX.XX.XXXX, trvale bytom J. XXX v akejkoľvek forme, vrátane kontaktovania prostredníctvom elektronickej komunikačnej služby alebo inými obdobnými prostriedkami. Podľa § 51 ods. 4 písm. a/ Tr. zákona ukladá obvinenému povinnosť spočívajúcu v príkaze nepriblížiť sa k poškodenej H. I., nar. XX.XX.XXXX, trvale bytom J. XXX na vzdialenosť menšiu ako päť metrov a nezdržiavať sa v blízkosti jej obydlia alebo na mieste, kde sa táto osoba zdržuje. Podľa § 51 ods. 4 písm. j/ Tr. zákona ukladá obvinenému povinnosť spočívajúcu v príkaze podrobiť sa v skúšobnej dobe psychoterapii. Poučenie: Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Ak proti trestnému rozkazu bol v lehote podaný odpor, samosudca rozhodne podľa § 241 ods. 1 písm. j/ o prijatí obžaloby a nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, trestný rozkaz sa inak stane právoplatným a vykonateľným. Pri výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

